ISANG SERYE MULA SA NETFLIX
Maraming tawag dito.
Avernus, Tartarus, Hades,
ang makademonyong rehiyong tinatawag mong Impiyerno.
Meron nga talaga palang Impiyerno.
Oo.
Para sa iba.
Walang Impiyerno kung 'di ka naniniwala dito?
Naniwala ka bang meron?
Noong tao ka pa?
Oo.
'Di ko lang inasahan na malamig pala sa Impiyerno.
Pasaan na tayo ngayon?
Puwede nating sundan ang mga sinumpa.
Pinapagdala ka ng sarili mong apoy sa Impiyerno?
Ayos ka lang ba?
Yata.
-Tulungan na kita. -Salamat.
Pasensiya ka na.
Ako ang may kasalanan.
Nawala ko ang tsinelas ko.
Ito, narito.
Napakabuti mo.
Medyo hindi ako bihis.
Kung ako lang masusunod, 'di ko na huhubarin ang pantulog ko.
Malapit lang ba ang bahay mo? O…
Hindi ko…
Hindi ko alam kung nasaan ako.
Gusto mo bang ihatid kita?
Ayos lang sa 'kin.
Ayaw kong makaabala.
Hindi ka nakakaabala. Totoo.
Saan tayo?
Alam mo kung nasaan ang Mayhew?
Madadaanan ko talaga. Sa Cumberland ako nakatira. Ako si Rosemary.
Kumusta, Rosemary. Ako is John.
Kumusta, John.
Halika, ipapakilala kita kay Susie.
-Sino si Susie? -Rottweiler ko.
Hindi ba tayo papasok kasama nila?
Ang isang hari ay 'di dapat pumapasok sa kaharian ng iba nang 'di iniimbita.
May mga tuntunin at protokol na dapat sundin.
May nasa pintuan.
Sa tarangkahan ng pagsumpa.
Ito ba'y magnanakaw, sanggano, o puta?
May nasa pintuan.
At may puwang pa para sa isa.
Hanggang sa katapusan ng mga nilika.
Pagbati sa iyo, Squatterbloat.
Nais kong makipag-usap sa iyong pinuno.
At sino ka?
Ako ang Hari ng mga Panaginip.
Pinuno ng Lupain ng mga Bangungot.
Opo, kamahalang payaso.
Nasa'n ang korona mo?
Mag-ingat ka sa pagsasalita mo, demonyo.
'Di matutuwa ang pinuno ng Impiyerno sa nang-iinsulto ng kanyang panauhin.
At ako'y panauhin sa lupaing ito bilang hari ng sarili kong lupain.
Pero nasa'n ang ruby mo?
Gamitin ko para pasukin ang mga panaginip mo?
Pati ang mga oras na gising ka?
O bubuksan mo ang tarangkahan ng Impiyerno at papapasukin kami?
Ngayon… dalhin mo kami sa palasyo.
May tao sa pintuan. May tao sa pintuan.
Sa Mayhew ka nakatira?
Hindi na.
Ang mga… gamit ko ay naroon.
Dati kang nakatira sa Mayhew?
Ah… oo. Ilang taon na ang nakalipas.
Dahil sa trabaho ng ina ko, maraming beses kaming nagpalipat-lipat.
Ano'ng trabaho niya?
Ang totoo, namatay siya kamakailan lang.
Aw, John…
-Ngayon-ngayon lang nangyari, kaya medyo-- -Siyempre naman.
-Nakikiramay ako, John. -Hindi naman siya mabuting tao.
Ang sama sabihin noon, ano? Kahit na iyon ang totoo.
Hindi.
May nanay din akong ganyan.
Talaga?
Ano'ng ginagawa niya?
Nanonood lang siya ng balita sa cable buong araw.
'Yun ang ginagawa niya.
Ang sa 'yo?
Noong buhay pa siya?
Noong buhay pa siya,
ang ina ko ay isang napakagaling na magnanakaw.
-Talaga? -Oo, totoo.
Ano'ng mga ninakaw niya?
-Bastos ba itanong 'yon? Paumanhin. -Hindi. Hindi naman.
Nagnakaw siya ng kung anu-ano at lahat na lang.
Nagnakaw siya ng art, ng alahas, pangalan ng ibang tao.
Kaya kami palipat-palipat palagi. Kaya siya nagsinungaling tungkol sa lahat.
Kahit sa akin.
Baka dahil gusto ka n'yang protektahan.
Nagmula sa babaeng mayroon din sariling mga anak.
Dalawang babae.
Samantha, Sarah.
Rosemary, puwede magtanong?
Sige lang.
Nagsisinungaling ka ba?
Kay Samantha at Sarah?
Ang ama nila ang sinungaling sa pamilya.
Sampung taon na kaming kasal
bago ko nalaman na meron siyang ibang asawa at ibang anak sa ibang bayan.
Diyos por santo.
Sinabi mo pa.
Sa palagay ko, ang pagsisinungaling ang pinakamasamang magagawa mo sa iba.
Patunay ako niyan.
Sigurado akong minahal ka't ipinagmalaki ng nanay mo.
Napatawad din niya ako noong huli.
-Para saan? -Sa pagnanakaw sa kanya.
-Ano'ng ninakaw mo? -Isang ruby.
Na walang tulad. Kagila-gilalas. Pinaaresto niya ako't pinakulong.
-Para sa pagnanakaw nu'ng ruby? -At panununog.
At pagpatay.
Panggugulo. At marami pang iba.
Ang problema, kapag nasa 'kin ang ruby,
ay gusto itong kunin ng lahat ng tao sa akin.
Kaya ginagawa ko lang ang kailangan ko gawin.
Pumatay ka ng mga tao?
'Di sila mabuting mga tao.
'Di tulad mo at ni Susie.
Hindi ba, Susie?
Hindi ba, bait?
Alam mo ba kung nasa'n tayo?
Ang tanawin ay nahuhubog ayon sa kagustuhan ng Morningstar.
Ng morning star? Umagang bituwin?
Magpapa-umaga pa tayo sa walang-diyos na lugar na--
Si Lucifer Morningstar.
Si Satanas, ang Diablo?
Ang puno ng Impiyerno ay 'di basta diablo.
Magkakilala kayong dalawa?
Napakahabang panahon na kaming magkakilala.
Nang una kaming magkita, si Lucifer ay ang anghel pang si Samael.
Nakalimutan ko'ng ang Diablo ay dating isang anghel.
Hindi lang basta anghel.
Pinakamaganda, pinakamatalino, at pinakamakapangyarihan sa mga anghel.
Maliban sa Manlilikha, si Lucifer siguro ang pinakamakapangyarihang nilalang.
Mas makapangyarihan sa 'yo?
Nang higit-higit pa. Lalo na ngayon.
Bakit "ngayon?"
Nang huli akong narito, ako'y panauhing pandangal.
Sugong kinatawan ng sarili kong kaharian.
At ngayon ay inimbita ko ang sarili ko,
at 'di ko dala ang mga simbolo ng tungkulin ko.
Ikaw pa rin si Dream ng Endless, 'di ba?
Nasa sa 'yo na ang buhangin mo.
-Ano'ng nangyari? -Si Squatterbloat.
Nawala siya.
'Wag tayo mataranta. Lilipad ako sa taas para makita kung nasa'n na tayo.
Hindi, hindi. Hindi ko magawa.
Dito ang daan.
Mukha ba talagang ito ang daan papuntang palasyo?
Ang isang demonyo ay may isang daang layunin sa anumang ginagawa niya.
Lahat ay masama ang hangarin.
Demonyo.
Hindi ito ang daan.
Kai'ckul?
Dream Lord?
Ikaw nga.
Pagbati, Nada.
Kai'ckul.
Pinagdasal ko ang araw na ito.
Alam kong darating ka.
Nasasaktan akong makita kang ganito.
Kung gayon ay palayain mo na ako.
Ang kapatawaran mo lang ang magpapalaya sa akin.
Hindi mo na ba ako mahal?
10,000 taon na ang lumipas, Nada.
Oo.
Mahal pa rin kita.
Ngunit 'di pa rin kita napapatawad.
Halika ka na, Matthew.
Kai'ckul!
'Di ako mawawalan ng pag-asa.
Hinding-hindi ako susuko.
Oo, inaamin kong baka may mga nagawa ako dati
na may kalabuan kung…
tama o mali.
Pero natutunan ko ang likas na asal ng tao,
at sikreto sa totoong pagkakaunawaan at pakikiramay.
Gusto mo malaman kung ano?
Gusto ko.
Medyo kakaiba ito pakinggan,
pero ang sikreto para tunay kang makiramay sa iba
ay na dapat alam mong ang tao ay likas na makasarili.
At wala itong panghushusga.
Ganoon talaga hinubog ang tao. Ganoon tayo ginawa.
Pero kung alam mo iyon mula umpisa,
kung naiintindihan mo na tayo'y pinapagalaw
ng likas at katutubong pagiging makasarili,
mas dadali nang intindihin ang buhay.
Ayos ka lang ba?
Pasensiya na. Dumulas 'yung phone.
'Yong sinasabi mo?
Ang… ang sinasabi ko lang,
na kapag alam mo nang makasarili ang tao,
hindi mo na pepersonalin ang mga ginagawa at kasinungalingan nila.
Nagsisinungaling ang tao dahil makasarili sila.
Nagsisinungaling sila dahil sila ay tao.
Nagsisinungaling sila dahil takot sila.
Sasabihin ng tao kahit ano.
Gagawin kahit ano para hindi sila masaktan.
Ganu'n ko lang iniisip.
Napakabuti mo, Rosemary.
'Di ko alam ano sinasabi mo.
Dinadanas ko ang mga tao bilang likas na makasarili
at dinadanas mo sila bilang takot.
At takot sila, takot tayong lahat. Tama ka.
At mabuti.
Salamat.
Puwede bang magpa-gasolina tayo?
Ayos lang.
'Yong babae doon kanina.
May gusto kang ikuwento kay kaibigang Matthew?
Ang pangalan niya ay Nada.
Siya ang pinuno ng isang tribu na tinatawag ang sarili nilang Unang Tao.
Nagmahalan kami.
Ano'ng ginawa niya? Paano siya napunta rito?
Sumalungat siya sa kagustuhan ko.
Teka. Ikaw ang naglagay sa kanya rito?
Pinapaalam ng Morningstar na naghanda ang Impiyerno sa pagbisita ko.
Bakit tayo huminto?
Narito na tayo.
Kumusta.
Kumusta, Dream.
Pagbati sa iyo, Lucifer Morningstar.
At sa iyo, Mazikeen ng Lillim.
Pagbati, Dream Lord.
Mukhang maayos ang lagay mo, Dream. Maayos ka ba?
At ang pamilya mo, si Destiny, si Death, si Despair, at ang iba pa?
Alam kong alam ng puno ng Impiyerno na 'di ito pagbisita.
Narito ka ba para kumampi sa amin?
Para ianib ang lupain mo sa lupain namin?
Para kilalanin ang kapangyarihan ng Impiyerno?
Alam mo ang damdamin ko tungkol diyan, Nagdadala-ng-ilaw.
Nagbabago ang mga damdamin.
Lalo na kung nahuli at kinulong ka ng mga mortal.
Higit pa roon ang inasahan namin na kaya mo, Morpheus.
Narito ako dahil ang aking baluting pang-ulo ay ninakaw.
Ito'y nasa isa sa mga demonyo mo.
Nais kong ibalik sa'kin ito.
Ngayon na.
Dream, sana ganoon lang kadali.
Pero may mga tuntuning kasi.
Mga protokol na dapat sundin.
Alin demonyo ang may hawak ng baluti mo?
Pangalanan mo at dadalhin natin iyon dito.
Inaamin kong 'di ko alam ang pangalan.
Kung gayo'y kailangan nating tawagin silang lahat.
Ayan na, Dream. Maaari mo na silang tanungin.
Aling demonyo ang may hawak ng baluting pang-ulo mo?
Tatanungin ba natin sila nang isa-isa, o…
Hindi na kailangan iyon.
Nagugulat kaming napakabilis mong sumuko, Dream.
Alam naming malaki ang iniaasa mo sa mga kagamitan mo.
Ngunit ang mga kagamitan ang pinakatusong mga patibong.
Masyado tayong umaasa sa kanila
at kapag nawala sila…
mas madali tayong mapahamak,
mahina,
walang panangga.
Hindi lubusan.
Nabawi ko na ang buhangin ko.
Dinala ako nito sa Impiyerno.
At ngayon dadalhin nito sa akin kung ano ang akin na nasa Impiyerno.
Sabihin mo ang pangalan mo.
Kailangan ko ba sabihin?
Iyan ay si Choronzon, isa sa Duke ng Impiyerno.
Choronzon…
Ang baluting pang-ulo ay akin.
Dapat mo itong ibalik.
Hindi. Akin na ito ngayon.
Nakuha ko ito sa isang mortal kapalit ang isang munting bagay.
Patas ang palitan. Wala akong nilabag na anumang batas.
Kung gusto ng Hari ng mga Panaginip na maibalik ito,
kailangan niya akong kalabanin para dito.
Ganoon pala.
Hinahamon kita, Choronzon.
Alam mo ang mga tuntunin, Dream Lord.
Kapag nanalo ako, ibabalik mo ang baluting pang-ulo ko.
At kapag natalo ka,
walang-hanggan kang magsisilbi dito sa Impiyerno bilang alipin ko.
Tinatanggap ko.
At sino ang pipiliin mong kakatawan sa 'yo sa laban?
Ako mismo ang lalaban.
Choronzon, sino ang pipiliin mong kakatawan sa 'yo?
Ang napili ko ay ikaw, kamahalan.
Patawad, Dream,
ngunit ayon sa mga batas ng Impiyerno, ako ang lalaban para sa kanya.
Pero kung ayaw mo akong labanan…
Tinanggap ko na ang kasunduan.
Simulan na natin ang laban.
-'Di ako tatagal ng limang minuto. -Ayos lang. 'Wag ka magmadali.
NAKAMAMATAY ANG KAPABAYAAN!
Mukhang dapat magbayad muna sa loob
May gusto ka ba? Nauuhaw ka?
Hindi, salamat na lang.
Mabilis lang ako.
Sandali pala…
Rosemary, ano pala…
Gusto ko pala ng maiinom, kung puwede.
Sige, ano'ng gusto mo?
Hindi ko alam. 30 taon akong hindi nakalabas sa mundo.
Nasa kulungan ka ng 30 taon?
Hindi, sa mental hospital.
Kung saan limitado lang ang mga puwedeng mainom.
Mauna ka.
BAWAL ANG BARIL O SANDATA DITO.
Kahit ano'ng gusto mo, ako bahala.
Sigurado ka?
Oo.
Ibibigay ko lang sa kanya ang credit card ko.
Pakitawagan ang 9-1-1.
Paumanhin, ano 'yun?
Pakitawagan ang 9-1-1 para sa 'kin.
'Yong kasama kong lalaki ay nakatakas na mamamatay-tao.
Ginagago mo 'ko?
Pakiusap, pakitawagan lang ang 9-1-1.
Sige.
Tatawagan ko na sila.
Magre-report ako ng emergency.
Ito ang gasolinahan sa may ruta pito.
Oo, tama.
Oo. 'Yon nga.
Magpadala kayo ng tao rito…
Rosemary, umalis na tayo.
Bitawan mo siya.
At maghihintay tayong lahat dito hanggang may dumating na pulis.
Bata, sinasabi ko sa 'yo, hindi mo gugustuhing tutukan ako ng baril.
Sir, kung hindi ka pipirmi kung nasa'n ka, babarilin kita.
Huwag, pakiusap.
Sasaktan mo lang ang sarili mo.
BAWAL MANIGARILYO PATAYIN ANG IYONG MAKINA
Hindi mo dapat ginawa iyon.
Kasalanan ko dahil pinagkatiwalaan kita.
Sasaktan mo ba ako?
Dadalhin mo ba ako sa ruby ko?
Wala akong dahilan para saktan ka.
Hanggang bigyan mo ko ng isa.
Pagbati, mga binibini at ginoo.
Ngayo'ng araw na ito, para sa inyong kaaliwan at kalugudan,
isang pormal na hamon.
Ang nanghahamon ay si Dream.
Dating Panginoon sa Lupain ng Pagtulog.
Bilang hinamon, pumili ako ng aking kampeon,
pinuno ng Impiyerno, Lucifer Morningstar…
para maging aking kinatawan sa isang paligsahan ng kasanayan,
kumpiyansa,
at pagbabagong-anyo.
Ang pinakamatandang laro.
Matthew, gusto kong bumalik ka sa Panaginipan.
Ano? Ayaw ko!
Ito'ng tanging dahilan kaya ka narito.
Para iwan kita?
Kung hindi ako makaalis dito,
ayaw kong hindi malaman Lucienne ang nangyari sa 'kin.
Hindi na ulit.
-Ihahatid ka pabalik ng buhangin. -Hindi ako babalik.
Morpheus,
may naaabala ba akong paunang laban?
Usapang pampalakas-loob lang sa gild ng ring, kamahalan.
Pumunta kami rito para sa baluti.
at hindi kami aalis na 'di iyon dala.
Tingnan natin.
Bilang hinamon,
ako ang magtatakda ng metro
at ang unang titira.
Simulan na natin.
Tumira ka na.
Ako ay…
isang teribleng lobo.
Palihim sumunod sa sisilain, palaboy na pumapatay.
Ako ay isang manunugis.
Nakasakay ng kabayo, nananaksak ng lobo.
Ako ay…
isang ahas.
Nangangagat ng kabayo,
may lason ang pangil.
Ako ay isang ibong mandaragit.
Sumasakmal ng ahas, mga kukong namumunit.
Ako ay…
isang mangangatay na bakteryum.
Nangwawasak ng apoy ng buhay.
Ako ay isang mundo.
Lumulutang sa kawalan, nag-aaruga ng buhay.
Ako ay isang nova.
Lahat pinapasabog, planeta sinusunog.
Ako ay isang sansinukob.
Sumasaklaw sa lahat ng bagay, niyayakap lahat ng buhay,
Ako ang salungat-ng-buhay.
Ang Halimaw ng Paghahatol.
Ang kadiliman sa dulo ng lahat ng bagay.
Ano ka na kapag ganoon, Dream Lord?
Ako ay…
Boss?
Huy, boss!
Nandito ka pa ba, Dream?
Nandito pa siya. At tira na niya, kamahalan.
Wala na siyang puwedeng itira.
Ano ang makakaligtas sa salungat-ng-buhay?
Hoy, boss, makinig ka sa 'kin.
Alam mo kung ano ang makakaligtas sa salungat-ng-buhay?
Ikaw.
Hindi namamatay ang mga panaginip. Kung naniniwala ka sa kanila,
at naniniwala akong si Dream ng Endless ay 'di iiwang mag-isa ang uwak niya dito,
sa Impiyerno kasama si Lucifer.
Ako…
ay…
pag-asa.
Pag-asa.
Ano na, Nagdadala-ng-Ilaw?
Tira mo na.
Ano ang pumapatay ng pag-asa?
Choronzon, ibigay mo sa kanya.
Ayaw ko.
'Di ko gagawin.
Akin ito.
Pakiusap.
Salamat, Mazikeen.
Salamat, Nagdadala-ng-Ilaw.
Tunay na marangal ang pinuno ng Impiyerno.
Hindi ko ito malilimutan.
Marangal?
Nagbibiro ka siguro.
Tumingin ka sa labas, Morpheus.
Ang isang bilyong demonyo ng Impiyerno ay nakapaligid sa 'yo.
Sabihin mo sa amin.
Bakit ka namin dapat hayaang umalis na lang?
May baluti ka man, wala kang kapangyarihan dito.
Dahil kung tutuusin…
Ano'ng kapangyarihan mayroon ang mga panaginip sa Impiyerno?
Sabi mo'y wala akong kapangyarihan dito.
Baka totoo nga ang sinabi mo.
Ngunit ang sabihing walang kapangyarihan ang mga panaginip sa Impiyerno…
Sabihin mo sa 'kin, Lucifer Morningstar,
ano'ng kapangyarihan mayroon ang Impiyerno sa mga nakakulong dito
kung hindi nila kayang pangarapin…
ang Langit?
Isang araw, Morpheus…
wawasakin ka namin.
Hanggang sa araw na iyon, Nagdadala-ng-Ilaw.
Sa tingin mo, gagantihan ko ni Lucifer?
Bakit?
Dahil pinahiya mo ang pinuno ng Impiyerno sa harap ng nasasakupan niya.
Nakakakita ka ba sa loob niyan?
Nakakakita ako.
Nakikita ko ang ruby.
May mali.
Binago ito.
Dito na ba?
Oo. Salamat.
Ano'ng pang ginagawa mo rito?
Alam ko pagsisisihan ko 'to, pero…
Gusto mo bang ihatid kita?
Gusto mo talagang bumalik ako diyan sa loob ng sasakyan?
'Wag ka magsinungaling.
Gusto ko nang umuwi.
Mabuti kang tao, Rosemary.
Kaya lang, bihirang makaligtas ang mga mabuting tao sa mundong ito.
Basta 'wag mo lang sasaktan si Susie, pakiusap.
'La akong pakialam kung ano mangyari sa 'kin, pero…
Heto.
Kunin mo.
Isuot mo.
Mula ngayon, wala nang may kayang saktan ka.
Kahit ako.
Hindi mo na kailangan matakot o magsinungaling kahit kailan.
'Di mo na kailangan?
Hindi na.
Nasa akin na ang aking ruby.
Boss. Boss!
Kaya ng ruby na gawing totoo ang mga panaginip.
At gagamitin ko ito para iligtas ang mundo.
Ang pagsasalin ng subtitle ay ginawa ni: Miray Lozada-Balanza